cyanic-selkie/wikianc huggingface dataset:
Βόνιτσα (κότερο)
Ιστορικό
Η προηγούμενη ονομασία του ήταν Λέων. Με αυτήν, από το 1833 έως το 1862 βρισκόταν στην προσωπική υπηρεσία του βασιλιά Όθωνα.
Μετά την έξωσή του μετονομάστηκε σε Βόνιτσα και το 1865 σε Ιέραξ. Με αυτήν την ονομασία χρησιμοποιήθηκε ως μικρή βασιλική θαλαμηγός, στο πλάι της επίσημης Αμφιτρίτης. Αναφέρεται ότι διαλύθηκε το 1875.
Το όνομα «Βόνιτσα», σε αντίθεση με τα «Λέων» και «Ιέραξ», δε χρησιμοποιήθηκε ξανά για άλλο πλοίο του Πολεμικού Ναυτικού της Ελλάδας.
Δείτε επίσης
Κατηγορία:Ελληνικά Κότερα
Σιδηροδρομική γραμμή Ισθμού - Λουτρακίου
Η Σιδηροδρομική Γραμμή Ισθμού - Λουτρακίου είναι σιδηροδρομική γραμμή του Ο.Σ.Ε.. Αποτελεί διακλάδωση από την σιδηροδρομική γραμμή Πειραιά - Πάτρας που ξεκινά από τον Ισθμό. Είναι γραμμή μετρικού εύρους, όμως από το 2005 εκτελούνται πρόδρομες εργασίες μετατροπής της σε γραμμή κανονικού εύρους.
Η γραμμή Ισθμού - Λουτρακίου εγκαινιάστηκε την 1η Αυγούστου 1954. Τμήμα της πλησίον του σταθμού Ισθμού αποτελούσε παλαιότερα τμήμα της γραμμής Πειραιά - Πάτρας που παρακάμφθηκε το 1949, όταν κατασκευάστηκε η σιδηροδρομική γέφυρα της Διώρυγας της Κορίνθου που αντικατέστησε οριστικά εκείνη που καταστράφηκε στον Β΄ Παγκόσμιο Πόλεμο. Οι Σιδηρόδρομοι Πειραιώς - Αθηνών - Πελοποννήσου αποφάσισαν τότε την επέκταση της γραμμής που τέθηκε σε αχρηστία μέχρι το Λουτράκι, ώστε να τεθεί ξανά υπό εκμετάλλευση, εξυπηρετώντας κατά τον βέλτιστο τρόπο την περιοχή του Λουτρακίου. Η γραμμή τέθηκε εκτός εκμετάλλευσης τη δεκαετία του 1960 και η λειτουργία της αποκαταστάθηκε τον Ιούλιο του 1991. Εν όψει της μετατροπής της σε γραμμή κανονικού εύρους, τα τακτικά επιβατικά δρομολόγια στη γραμμή ανεστάλησαν από το 2006, ενώ χρησιμοποιήθηκε για τελευταία φορά από εκδρομικό συρμό στις 4 Φεβρουαρίου 2007. Σήμερα αναμένεται η αποξήλωση της υπάρχουσας γραμμής και η κατασκευή της νέας, αφού οριστικοποιηθεί η νέα θέση των σταθμών της.
Ειρήνη (αποσαφήνιση)
Η λέξη Ειρήνη μπορεί να αναφέρεται:
Δείτε επίσης
Κατηγορία:Αποσαφηνίσεις ονομάτων
Σαργός
right|thumb|250px|Σαργός Ο σαργός (επιστ. ονομ. Diplodus sargus - Διπλόδους ο σαργός - από το διπλός + ) είναι μικρό ψάρι με μήκος που φτάνει τα 45 εκατοστά, και βάρος που ξεπερνάει καμιά φορά τα δύο κιλά. Ανήκει στην τάξη των περκόμορφων (Perciformes), στην οικογένεια των σπαρίδων (Sparidae). Ο σαργός ζει επίσης σε ολόκληρη τη Μεσόγειο, τη Μαύρη Θάλασσα και στον Ατλαντικό ωκεανό, από τις ακτές της Γαλλίας μέχρι τη Νότιο Αφρική. Το ψάρι έχει στα πλευρά του 9 γκρίζες κάθετες γραμμές που δεν τις ξεχωρίζουμε πάντοτε εύκολα, αλλά το ιδιαίτερο χαρακτηριστικό του είναι μια μαύρη κηλίδα στη βάση της ουράς και μια έντονη μαύρη απόχρωση στο τέλος της ουράς.
Ζει συνήθως σε πολύ άγριους βυθούς, γεμάτους χαράκια, θαλάμια και κόκκινα κοντά φύκια. Παρ' όλα αυτά μπορούμε να το συναντήσουμε και σε βυθούς με πλάκες η ακόμα και με ψηλά φύκια και σε βάθη 0-45 μέτρων. Έχει πολύ ευαίσθητη πλευρική γραμμή κάτι που τον καθιστά άριστο θηρευτή και δύσκολο θήραμα. Συχνά κινείται σε κοπάδια πολλών ατόμων. Συνήθως τα κοπάδια αποτελούνται από ένα μεγάλο θηλυκό σαργό και από αρκετούς μικρότερους αρσενικούς, χωρίς όμως να είναι αυτό κανόνας μιας και συχνά συναντιούνται και κοπάδια πολλών θηλυκών σαργών μεγάλου μεγέθους. Επίσης συχνό φαινόμενο είναι να συναντήσουμε σαργούς μετρίου μεγέθους σε ζευγάρια ή πραγματικά θηριώδεις σαργούς κατά μόνας.
Είναι ψάρι ερμαφρόδιτο, που ξεκινάει από αρσενικό και όταν φτάσει σε βάρος περίπου 300 γραμμαρίων γίνεται θηλυκό. Τρέφεται κυρίως με σκουλήκια. Σε μεγαλύτερα μεγέθη τρέφεται και με καβουράκια η καρκινάγρια (σκαρτσίνια). Όταν πια φτάσει σε πολύ μεγάλο μέγεθος τότε αρχίζει να τρέφεται και με μικρά ψαράκια (γωβιούς, μικρές πέρκες, αθερίνες), με αχινούς και πορφύρες.
Αλιεύεται με καθετή και παραγάδια από βάρκα, ενώ απ' την ακτή αλιεύεται κυρίως με casting και σπανιότερα με lrf. Συχνά πιάνεται και με ψαροντούφεκο. Έχει εύγευστο και νόστιμο κρέας και θεωρείται ψάρι πρώτης ποιότητας.
Εξωτερικοί σύνδεσμοι
Κατηγορία:Σπαρίδες Κατηγορία:Αλιεύματα Κατηγορία:Ψάρια ελληνικών θαλασσών
Δήμος Σολλίου
Ο Δήμος Σολλίου (γράφεται και Σολίου) ήταν ένας δήμος που λειτούργησε στον σημερινό νομό Αιτωλοακαρνανίας από το 1835 ως την κατάργησή του, το 1912. Συστάθηκε την 1η Ιουλίου 1836 με έδρα τον οικισμό Ζάβιστα. Παράλληλα στον δήμο προσαρτήθηκαν οι οικισμοί Μερδενίκος, Βάρνακας, Κανδήλα και Μύτικας. Η έδρα του δήμου μεταφέρθηκε από τη Ζάβιστα στο Μύτικα το 1837. Το 1845 ο δήμος αποσπάστηκε από την επαρχία Ακαρνανίας του νομού Ακαρνανίας και Αιτωλίας και υπάχθηκε στην επαρχία Βονίτσης και Ξηρομέρου του νομού Ακαρνανίας και Αιτωλίας. Στις 31 Αυγούστου 1912 με την απόσπαση των οικισμών και την ίδρυση κοινοτήτων, ο δήμος καταργήθηκε.
Παραπομπές
Σολλιου
Φώκια Γαύδου
Η Φώκια είναι οικισμός της Περιφερειακής Ενότητας Χανίων, στην Περιφέρεια Κρήτης. Διοικητικά υπάγεται στο Δήμο Γαύδου.
Κολύμβηση στους Θερινούς Ολυμπιακούς Αγώνες 2020 – 200 μέτρα ελεύθερο ανδρών
Τα 200 μέτρα ελεύθερο ανδρών, αποτελούν αγώνισμα της Κολύμβησης στους Θερινούς Ολυμπιακούς Αγώνες 2020 και πραγματοποιήθηκε από τις 25 έως και τις 27 Ιουλίου 2021 στο Κέντρο Υγρού Στίβου του Τόκιο. Συμμετείχαν 39 αθλητές από 30 διαφορετικές χώρες. Χρυσός ολυμπιονίκης αναδείχθηκε ο Τόμας Ντιν από την Μεγάλη Βρετανία, που σημείωσε στο τελικό Εθνικό Ρεκόρ με χρόνο 1:44.22.
Φώκια Γαύδου
Γενικές πληροφορίες
Η Φώκια Γαύδου βρίσκεται σε υψόμετρο 48 μέτρων, στο νησί Γαύδος και έχει πληθυσμό 54 κατοίκων, σύμφωνα με την Απογραφή του 2011.
Κολύμβηση στους Θερινούς Ολυμπιακούς Αγώνες 2020 – 200 μέτρα ελεύθερο ανδρών
Ιστορικό
Αυτή ήταν η 16η εμφάνιση του αγωνίσματος σε Θερινούς Ολυμπιακούς. Αρχικά εμφανίστηκε το 1900 και το 1904 και στη συνέχεια σε κάθε διοργάνωση από το 1968 και μετά.
Φώκια Γαύδου
Χάρτης
<mapframe latitude="34.836773" longitude="24.094906" zoom="13" width="1000" height="500" align="center" /> Καστρι Κατηγορία:Γαύδος
Κολύμβηση στους Θερινούς Ολυμπιακούς Αγώνες 2020 – 200 μέτρα ελεύθερο ανδρών
Ιστορικό
Ο μόνος φιναλίστ από τους Αγώνες του 2016 που επέστρεψε, ήταν ο πέμπτος ολυμπιονίκης Τάουνλι Χάας των Ηνωμένων Πολιτειών, ο οποίος δεν έφτασε στον τελικό αυτή τη φορά. Ο προηγούμενος Χρυσός Ολυμπιονίκης και 2 φορές παγκόσμιος πρωταθλητής Σουν Γιανγκ της Κίνας δεν συμμετείχε στους Αγώνες λόγω απαγόρευσης που το επιβλήθηκε, εξ αιτίας του ντόπινγκ.
Ολυμπιακή Πρόκριση
Το όριο πρόκρισης που έπρεπε να πιάσουν οι αθλητές για να συμμετέχουν στους Αγώνες του 2020 ήταν τα 1:47.02 λεπτά. Κάθε Εθνική Ολυμπιακή Επιτροπή (ΕΟΕ) μπορούσε να δηλώσει αυτόματα μέχρι 2 αθλητές που έπιασαν αυτό το όριο. Επιπλέον, υπήρχε το όριο επιλογής (1:50.23 λεπτά). Οι αθλητές που έπιασαν αυτό το όριο, κέρδιζαν το δικαίωμα συμμετοχής στους Αγώνες, αλλά η συμμετοχή τους θα καθορίζονταν τελικά από την θέση τους στην Παγκόσμια Κατάταξη της FINA και τον αριθμό των διαθέσιμων θέσεων. Κάθε ΕΟΕ μπορούσε να δηλώσει μόνο 1 αθλητή με αυτόν τον τρόπο. Οι ΕΟΕ που δεν κατάφεραν να προκρίνουν κανέναν άνδρα αθλητή, σε κανένα από τα αγωνίσματα της κολύμβησης, μπορούσαν να χρησιμοποιήσουν τον κανόνα της καθολικότητας και να δηλώσουν έναν άνδρα σε οποιοδήποτε από τα αγωνίσματα επιθυμούσαν.
Μορφή Αγωνίσματος
Το αγώνισμα διεξήχθη σε 3 διαφορετικούς γύρους: Τα προκριματικά, τους ημιτελικούς και τον τελικό. Τα προκριματικά διεξήχθησαν σε 10 σειρές και οι 16 αθλητές με τις καλύτερες επιδόσεις από όλες τις σειρές, προκρίνονταν στους ημιτελικούς, ανεξάρτητα από την θέση που τερμάτισαν στην δική τους σειρά. Από τις 2 σειρές ημιτελικών, προκρίνονταν στον τελικό οι 8 με τους καλύτερους χρόνους.
Ρεκόρ
Πριν από τους Αγώνες υπήρχαν τα εξής ρεκόρ:
Πρόγραμμα
Το αγώνισμα πραγματοποιήθηκε τις παρακάτω μέρες και ώρες:
Όλες οι ώρες είναι στην Τοπική ώρα Ιαπωνίας (UTC+9)
Προκριματικά
Οι κολυμβητές με τους 16 καλύτερους χρόνους από όλες τις σειρές, προκρίθηκαν στον ημιτελικό:
Οι αθλητές Κατουσίρο Ματσουμότο και Λούκας Μάρτενς, τερμάτισαν με τον ίδιο. Για να λυθεί η ισοπαλία, κολύμπησαν ακόμα μία κούρσα και αυτός με τον καλύτερο χρόνο, πήρε την καλύτερη θέση στην κατάταξη.
Ημιτελικοί
Οι κολυμβητές με τους 8 καλύτερους χρόνους, προκρίθηκαν στον τελικό.
Φάνης Κατεργιαννάκης
Ο Θεοφάνης (Φάνης) Κατεργιαννάκης (Θεσσαλονίκη, 16 Φεβρουαρίου 1974) είναι Έλληνας πρώην διεθνής ποδοσφαιριστής που αγωνιζόταν στη θέση του τερματοφύλακα. Κατά τη διάρκεια της επαγγελματικής του καριέρας αγωνίστηκε στην Α΄ και Β΄ Εθνική με τα χρώματα του Άρη, του Ολυμπιακού, του Ηρακλή και της Καβάλας, ενώ είχε ένα σύντομο πέρασμα από το Καμπιονάτο ως παίκτης της Κάλιαρι. Υπήρξε μέλος της εθνικής Ελλάδας που κατέκτησε το Euro 2004 στα γήπεδα της Πορτογαλίας χωρίς ωστόσο να λάβει χρόνο συμμετοχής κατά τη διάρκεια της διοργάνωσης.
Πρώτα βήματα
Γεννήθηκε στη Θεσσαλονίκη και μεγάλωσε στη συνοικία της Τούμπας, ενώ έκανε τα πρώτα του ποδοσφαιρικά βήματα το 1988 στον Εθνικό Πυλαίας ξεκινώντας ως επιθετικός, όμως λόγω των σωματικών του προσόντων μετακινήθηκε στη θέση του τερματοφύλακα. Τη σεζόν 1993/94 αγωνίστηκε με την ομάδα της Πυλαίας στο πρωτάθλημα της Δ΄ Εθνικής και το ίδιο χρονικό διάστημα δοκιμάστηκε πρώτα στον Ηρακλή και έπειτα στον Άρη, όπου και μεταγράφηκε το καλοκαίρι του 1994.
Άρης
Την 11η Δεκεμβρίου του 1994 πραγματοποίησε την παρθενική του συμμετοχή στην Α΄ Εθνική κατά την εκτός έδρας ήττα με 3-1 από τον Ηρακλή, περνώντας ως αλλαγή στη θέση του Χρήστου Καρκαμάνη. Κατά τις δύο πρώτες σεζόν του στον Άρη είχε περιορισμένο χρόνο συμμετοχής όντας αναπληρωματικός του Καρκαμάνη. Την περίοδο 1996/97 μέτρησε 15 παρουσίες και από την επόμενη σεζόν - που συνέπεσε με τον υποβιβασμό της ομάδας στη Β΄ Εθνική - καθιερώθηκε ως βασική επιλογή κάτω από τα δοκάρια. Με τη φανέλα του Άρη είχε συνολικά 160 συμμετοχές σε αγώνες πρωταθλήματος (130 στην Α΄ και άλλες 30 στη Β΄) και παράλληλα αγωνίστηκε στις τέσσερις αναμετρήσεις του συλλόγου στο κύπελλο ΟΥΕΦΑ της περιόδου 1999/00 κόντρα στις Σερβέτ και Θέλτα.
Ολυμπιακός
Το καλοκαίρι του 2002 μεταπήδησε στον Ολυμπιακό υπογράφοντας συμβόλαιο συνεργασίας για δύο χρόνια με προοπτική ανανέωσης για άλλα δύο. Με τους ερυθρόλευκους πανηγύρισε την κατάκτηση πρωταθλήματος της περιόδου 2002/03, στο οποίο αγωνίστηκε 17 φορές. Την επόμενη περίοδο - που συνοδεύτηκε από την απώλεια του πρωταθλήματος για τον Ολυμπιακό μετά από επτά συνεχόμενες κατακτήσεις - ο Κατεργιαννάκης είχε να συναγωνιστεί τους Δημήτρη Ελευθερόπουλο, Γιουράι Μπούτσεκ και Κλεόπα Γιάννου. Παρά την αποχώρηση του Ελευθερόπουλου λίγο μετά την ολοκλήρωση του πρώτου γύρου, ο Κατεργιαννάκης έχασε τη θέση του βασικού τερματοφύλακα εξαιτίας ενός τραυματισμού και ολοκλήρωσε τη χρονιά ως αναπληρωματικός του Γιάννου, καταγράφοντας εν τέλει 11 συμμετοχές για το πρωτάθλημα. Παρόλα αυτά συμπεριλήφθηκε στην αποστολή της Εθνικής Ελλάδας για το Euro του 2004 συνθέτοντας μαζί με τους Νικοπολίδη και Χαλκιά την τριάδα των τερματοφυλάκων.
Μετά την ολοκλήρωση του συμβολαίου του δεν ενεργοποιήθηκε η οψιόν ανανέωσης με αποτέλεσμα να μείνει ελεύθερος. Κατά τα δύο χρόνια παρουσίας του στον Ολυμπιακό, ο Κατεργιαννάκης κατέγραψε συνολικά 43 συμμετοχές σε όλες τις διοργανώσεις. Παράλληλα, ως ποδοσφαιριστής των ερυθρολεύκων κατέγραψε τέσσερις συμμετοχές στο Τσάμπιονς Λιγκ της περιόδου 2003/04.
Μετέπειτα καριέρα
Μετά την κατάκτηση του Ευρωπαϊκού Πρωταθλήματος συνέχισε την καριέρα του στην ιταλική Κάλιαρι. Το καλοκαίρι του 2005 συμφώνησε με τον Ηρακλή ωστόσο λόγω των σοβαρών οικονομικών προβλημάτων που ταλάνιζαν τον σύλλογο, η μετακίνησή του επικυρώθηκε μόλις στα τέλη Ιανουαρίου του 2006. Στους κυανόλευκους αγωνίστηκε χωρίς επιτυχία και με αρκετά προβλήματα. Μετά από έναν χρόνο αγωνιστικής απραξίας, υπέγραψε τον Αύγουστο του 2008 τριετές συμβόλαιο συνεργασίας με την Καβάλα, στην οποία ολοκλήρωσε την καριέρα του το 2011, αγωνιζόμενος τον πρώτο χρόνο στη Β΄ Εθνική και τους επόμενους δύο στη Superleague.
Στην εθνική Ελλάδας
Το ντεμπούτο του με την Ελλάδα πραγματοποιήθηκε στις 17 Νοεμβρίου 1999, στον φιλικό αγώνα εναντίον της Βουλγαρίας (1-0), που διεξήχθη στην Κοζάνη, υπό τις οδηγίες του Βασίλη Δανιήλ. Με τη γαλανόλευκη φανέλα τελευταία φορά αγωνίστηκε το 2001, μετρώντας συνολικά έξι συμμετοχές, ωστόσο τρία χρόνια αργότερα κλήθηκε ξανά από τον Ότο Ρεχάγκελ και ήταν μέλος της ομάδας που κατέκτησε το Euro, στην Πορτογαλία το 2004, χωρίς να χρησιμοποιηθεί από τον Γερμανό τεχνικό.
Εξωτερικοί σύνδεσμοι
Κατηγορία:Έλληνες ποδοσφαιριστές Κατηγορία:Ποδοσφαιριστές Εθνικής Ελλάδος Κατηγορία:Ποδοσφαιριστές Άρη Θεσσαλονίκης Κατηγορία:Ποδοσφαιριστές ΑΟ Νέα Καβάλα Κατηγορία:Ποδοσφαιριστές Ολυμπιακού Πειραιώς Κατηγορία:Ποδοσφαιριστές Ηρακλή Θεσσαλονίκης Κατηγορία:Τερματοφύλακες ποδοσφαιριστές Κατηγορία:Ποδοσφαιριστές Ευρωπαϊκού Πρωταθλήματος 2004 Κατηγορία:Ποδοσφαιριστές Σούπερ Λιγκ Ελλάδας Κατηγορία:Ποδοσφαιριστές Σέριε Α Κατηγορία:Ποδοσφαιριστές Κάλιαρι Κάλτσιο Κατηγορία:Έλληνες ποδοσφαιριστές στο εξωτερικό Κατηγορία:Παίκτες νικητές Ευρωπαϊκού Πρωταθλήματος Ποδοσφαίρου
Αρχή διατήρησης της ύλης
Η διατήρηση της ύλης εφαρμόζεται σε συστήματα όπου έχουμε μετακίνηση (ροή) ύλης. Όπως όλες οι αρχές διατήρησης, (σχετικές με ενέργεια, ορμή, ηλεκτρικό φορτίο), προϋποθέτει πως στο σύστημα δεν υπάρχει εισαγωγή νέας μάζας ή εξαγωγή μάζας από το σύστημα.
Ιμαμάτο (Δωδεκαδικό δόγμα)
Ιμάμ (αραβικά: امامة, Imāmah) σημαίνει «ηγεσία» και είναι μια έννοια στη Δωδεκαδική θεολογία. Οι Δώδεκα Ιμάμηδες είναι οι πνευματικοί και πολιτικοί διάδοχοι του Μωάμεθ, Προφήτη του Ισλάμ, στον κλάδο του Δωδεκαδικού Σιιτικού Ισλάμ.
Αρχή διατήρησης της ύλης
Αυτό σε ένα σύστημα ρευστών δεν φαίνεται πρακτικό αλλά είναι ισοδύναμο με την εξίσωση της εισερχόμενης με την εξερχόμενη μάζα. Ορίζοντας ως όγκο ελέγχου έναν κύβο ακμής a μέσα σε ένα πεδίο ροής \mathbf{u} θα είναι: οπότε η διατήρηση της μάζας γράφεται ως:
με διαφορική μορφή (a\to0): Σε υγρά θεωρούμε την πυκνότητα σταθερή ενώ σε αέρια ισχύει κάποια καταστατική εξίσωση \rho(P). Για ιδανικά αέρια είναι: P=\rho{RT}
Ιμαμάτο (Δωδεκαδικό δόγμα)
Εξωτερικοί σύνδεσμοι
Κατηγορία:Σιιτικό Ισλάμ Κατηγορία:Ισλαμική θεολογία Κατηγορία:Πέντε Στύλοι του Ισλάμ
Αρχή διατήρησης της ύλης
Κατηγορία:Νόμοι διατήρησης
Οξίνιση των ωκεανών
μικρογραφία|300x300εσ|Εκτιμώμενη αλλαγή στο pH του θαλασσινού νερού λόγω του CO2 που εκλήθηκε στην ατμόσφαιρα από τις ανθρώπινες δραστηριότητες μεταξύ 1700 και 1990 (Global Ocean Data Analysis Project (GLODAP) και World Ocean Atlas). Η οξίνιση των ωκεανών είναι η μείωση της τιμής του pH του θαλασσινού νερού. Προκαλείται από την απορρόφηση του διοξειδίου του άνθρακα (CO2) από την ατμόσφαιρα της Γης.
Το επιφανειακό νερό των ωκεανών είναι ελαφρώς αλκαλικό, με μέσο pH περίπου 8,2 (±0.3 ανάλογα τη περιοχή). Όταν το CO2 διαλυθεί στο θαλασσινό νερό, σχηματίζεται ένα ασθενές οξύ, το οποίο ονομάζεται ανθρακικό οξύ. Μέρος αυτής της οξύτητας εξουδετερώνεται από ρυθμιστικούς μηχανισμούς του θαλασσινού νερού, αλλά η συνολική επίδραση είναι η αύξηση της οξύτητας. Ως αποτέλεσμα, το μέσο pH των ωκεανών έχει μειωθεί κατά περίπου 0,1 μονάδες από τα προ-βιομηχανικά επίπεδα, κάτι το οποίο αντιστοιχεί σε 30% αύξηση της συγκέντρωσης των ιόντων υδρογόνου, η οποία προκαλεί σημαντική οξίνιση των ωκεανών.
H απελευθέρωση του CO2 προκαλείται κυρίως από τις ανθρώπινες δραστηριότητες, όπως καύση ορυκτών καυσίμων, παραγωγή τσιμέντου, γεωργία και αποδάσωση. Η συγκέντωσή του στην ατμόσφαιρα έχει αυξηθεί σε σχέση με τα προ-βιομηχανικά επίπεδα, από τα 280 ppm σε περίπου 380 ppm. O ρυθμός αυτής της αύξησης είναι άνευ προηγουμένου και συνεχίζει να αυξάνεται, ενώ αναμένεται να ξεπεράσει τα 1000 ppm μέχρι το 2100.
Οι ωκεανοί παίζουν σημαντικό ρόλο στην απορρόφηση του διοξειδίου του άνθρακα. Κατά τα τελευταία 200 χρόνια, από την προ-βιομηχανική εποχή, οι ωκεανοί έχουν απορροφήσει περίπου το ήμισυ των εκπομπών CO2 που παράγονται από την καύση των ορυκτών καυσίμων και την παραγωγή τσιμέντου. Αυτό δείχνει τον αναπόσπαστο ρόλο που διαδραματίζουν στις φυσικές διεργασίες της ανακύκλωσης του άνθρακα σε παγκόσμια κλίμακα - του λεγόμενου κύκλου του άνθρακα. Οι ωκεανοί έχουν τη δυνατότητα να ρυθμίσουν ή να εξουδετερώσουν, αλλαγές στην οξύτητα λόγω της απορρόφησης εκπομπών CO2. Ωστόσο, καθώς αυξάνεται η απελευθέρωση των εκπομπών CO2 από τις ανθρώπινες δραστηριότητες, μειώνεται η αποτελεσματικότητα των ωκεανών να απορροφούν τον άνθρακα.
Η οξίνιση των ωκεανών αρχικά επηρεάζει τους ζωντανούς οργανισμούς που σχηματίζουν σκελετούς από ανθρακικό ασβέστιο (π.χ. άλγη κοραλλιών, κάποιες κατηγορίες πλαγκτόν). Η ικανότητά τους να σχηματίζουν εξωσκελετούς ή ενδοσκελετούς μειώνεται όταν μειώνεται η τιμή του pH. Eπειδή αυτά τα είδη αποτελούν συχνά τη βάση των τροφικών αλυσίδων στους ωκεανούς, η μείωση του αριθμού τους μπορεί να έχει σοβαρές συνέπειες για πολλούς θαλάσσιους οργανισμούς που εξαρτώνται από αυτούς. Αυτό με τη σειρά του μπορεί να έχει συνέπειες για τον άνθρωπο.
Ζνιτς Προύσκουφ
Η Ζνιτς Προύσκοβ είναι μια πολωνική ποδοσφαιρική ομάδα από την πόλη Προύσκοβ. Ιδρύθηκε το 1923. Έδρα της ομάδας είναι το Stadion Znicza Pruszków, χωρητικότητας 8000 θεατών. Συμμετέχει στην II Liga. Καλύτερη επίδοση της ομάδας ήταν η 5η θέση στο πρωτάθλημα Polish First League τις περιόδους 2007-08 και 2008-09.
Εξωτερικοί σύνδεσμοι
Κατηγορία:Ποδοσφαιρικές ομάδες Πολωνίας Κατηγορία:Ιδρύσεις ποδοσφαιρικών ομάδων το 1923 Κατηγορία:Ζνιτς Προύσκοβ
Σαμ Μιρζά Σαφαβί
Ο Aμπολνάσρ Σαμ Μιρζά Σαφαβί (16 Οκτωβρίου 1517 – 1566) ήταν πρίγκιπας των Σαφαβιδών, γιος τού βασιλιά (σάχη) Ισμαήλ Α΄ (βασ. 1501–1514). Ήταν λάτρης της τέχνης και ήταν ο συγγραφέας τού βιβλίου Tazkare ye Sami ή Tohfe ye Sami για την ποίηση και τους ποιητές.
Σταδιοδρομία
δεξιά|μικρογραφία| [[Περσική γλώσσα|Περσικό χειρόγραφο τού Tohfe ye Sami τού Σαμ Μιρζά, με ημερομηνία 1614.]] Ο Ταχμάσπ Α΄, ο μεγαλύτερος αδελφός τού Σαμ Μιρζά, τον διόρισε έφηβο ως κυβερνήτη τού Χεράτ στην τρίτη του εκστρατεία στο Χορασάν και διόρισε τον Αγκζιβάρ Χαν ως επίτροπο τού Σαμ Μιρζά.
Ο Σαμ Μιρζά αρνήθηκε την ενέργεια τού αδελφού του μετά από παρότρυνση των υποστηρικτών του, αλλά μετάνιωσε αργότερα και ζήτησε συγχώρεση από τον αδελφό του. Ο Ταχμάσπ Α΄ τον συγχώρησε και τον μετέθεσε από το Χορασάν στο Καζβίν. Στο Καζβίν, ο Σαμ Μιρζά ήταν ακόλουθος τού Tαχμάσπ Α΄. Το 1549, ο Σαμ Μιρζά ζήτησε από τον αδελφό του να τού επιτρέψει να παραμείνει σε ένα μέρος για προσευχή. Ο Ταχμάσπ Α΄ τον διόρισε ως φύλακα τού μαυσωλείου τού Σαφι-αντ-ντίν Αρνταμπιλί και κυβερνήτη του Αρνταμπίλ. Την εποχή εκείνη ήταν κυβερνήτης και το σπίτι του ήταν ο τόπος συνάντησης επιστημόνων, ποιητών και καλλιτεχνών.
Το 1561 ο Σαμ Μιρζά ζήτησε από τον Ταχμάσπ Α΄ να τον στείλει στο Χορασάν. Ο Σάχης συμφώνησε, αλλά άλλαξε γνώμη αργότερα και έστειλε αυτόν και τα δύο παιδιά του στο κάστρο Καχκαχέχ κοντά στο Aρνταμπίλ. Τελικά το 1566, ο Ταχμάσπ Α΄ διέταξε το τέλος τού Σαμ Μιρζά και των παιδιών του, καθώς και των παιδιών τού Αλκά Μιρζά.
Προσωπική ζωή
Ο Σαμ Μίρζα γεννήθηκε από μία από τις Γεωργιανές συζύγους τού Ισμαήλ Α΄. Το 1578 ο Iσά Χαν Γκορτζί (Ιεσσαί) νυμφεύτηκε μία κόρη τού Σαμ Μιρζά, από τη σύζυγό του, μία κόρη τού Χουσάιν Χαν-έ Σαμλού.
Πηγές
Κατηγορία:Σαφαβίδες
Λουθηρανικό Βιβλίο Λατρείας
Ιστορία
Όταν οι λουθηρανικές εκκλησίες ιδρύθηκαν για πρώτη φορά στη Βόρεια Αμερική, οι μετανάστες από τη Γερμανία, τη Σουηδία, τη Νορβηγία, τη Φινλανδία και άλλες μη αγγλόφωνες χώρες διατήρησαν υπηρεσίες / λειτουργίες στις μητρικές τους γλώσσες. Ωστόσο, καθώς τα παιδιά και τα εγγόνια αυτών των μεταναστών άρχισαν να μιλούν αγγλικά στην καθημερινή τους ζωή και οι διάφορες λουθηρανικές εκκλησίες άρχισαν να ενώνονται, πολλοί θεώρησαν ότι οι βορειοαμερικάνικες λουθηρανικές εκκλησίες χρειάζονταν μια κοινή αγγλική γλώσσα και ύμνους. Αν και ο ιεραπόστολος του 18ου αιώνα Χένρι Μελχιόρ Μούλενμπεργκ ήλπιζε για την ημέρα που οι Λουθηρανοί θα ήταν «μια εκκλησία με ένα βιβλίο», μετά την «Κοινή Υπηρεσία» του 1888 ξεκίνησε η πλειοψηφία των Αγγλόφωνων Λουθηρανών στη Βόρεια Αμερική να χρησιμοποιούν τα ίδια κείμενα για λατρεία, αν και με μικρές προσαρμογές. Η «Κοινή Λειτουργία» που περιλαμβανόταν στο Βιβλίο Υπηρεσίας και Ύμνων του 1958 ήταν μια σημαντική αναθεώρηση της «Κοινής Υπηρεσίας» και εισήγαγε μια Ευχαριστική Προσευχή στην αμερικανική λουθηρανική χρήση. Το Culto Cristiano, ένα βιβλίο υπηρεσιών του 1964, προσπάθησε να προσφέρει μια ενοποιημένη λειτουργία για τους ισπανόφωνους Λουθηρανούς.
Η διαδικασία που οδήγησε στη δημοσίευση του Λουθηρανικού Βιβλίου Λατρείας ξεκίνησε το 1965 όταν η Λουθηρανική Εκκλησία-Σύνοδος του Μιζούρι (LCMS) κάλεσε και άλλες Λουθηρανικές Εκκλησίες της Βόρειας Αμερικής να συμμετάσχουν σε αυτήν την προσπάθεια δημιουργίας ενός κοινού βιβλίου υπηρεσιών. Μαζί με την LCMS, η Λουθηρανική Εκκλησία στην Αμερική, η Αμερικανική Λουθηρανική Εκκλησία και η Ευαγγελική Λουθηρανική Εκκλησία στον Καναδά δημιούργησαν τη Δια-Λουθηρανική Επιτροπή Λατρείας για να αναλάβει αυτό το έργο. Η επιτροπή διενήργησε το έργο της μέσω τεσσάρων υποεπιτροπών: Επιτροπή Εργαστηρίου Κειμένου, Επιτροπή Λειτουργικής Μουσικής, Επιτροπή Κειμένων Υμνών, Επιτροπή Υμνογραφικής Μουσικής. Το έργο των επιτροπών επικυρώθηκε μέσω προσωρινού λειτουργικού υλικού και ύμνων, ερωτηματολογίων, διασκέψεων και διαλόγων. Ο Πάτερ Γιούτζιν Μπραντ ορίστηκε διευθυντής έργου και ο Πάτερ Λέοναρντ Φλάχμαν ορίστηκε εκπρόσωπος των εκδοτών και διευθυντής. Το Λουθηρανικό Βιβλίο Λατρείας δημοσιεύθηκε το 1978. Η LCMS αποσύρθηκε από την Δια-Λουθηρανική Επιτροπή Λατρείας λίγο πριν από τη δημοσίευση του Λουθηρανικού Βιβλίου Λατρείας, αλλά συμμετείχε στην ανάπτυξη του περιεχομένου και έτσι το όνομά της εμφανίζεται στη σελίδα τίτλου. Η LCMS δημοσίευσε το δικό της ύμνο, το Λουθηρανική Λατρεία (Lutheran Worship), το 1982. Αν και οι λειτουργίες του "Λουθηρανική Λατρεία" είναι πολύ παρόμοιες με αυτές του Λουθηρανικού Βιβλίου Λατρείας, υπάρχουν διαφορές που αντικατοπτρίζουν διαφορετικές θεολογίες. Για παράδειγμα, το "Λουθηρανική Λατρεία" δεν διαθέτει την επιλογή για μια ευχαριστική προσευχή.
Η πρώτη εκτύπωση του Λουθηρανικού Βιβλίου Λατρείας ήταν σε ένα εκατομμύριο αντίτυπα και απαιτούσε 19 ημιρυμουλκούμενα για να μεταφέρουν τα βιβλίο από τον Οίκο σε 14 σημεία διανομής στις Ηνωμένες Πολιτείες.
Δωρική διάλεκτος
Η Δωρική διάλεκτος είναι διάλεκτος της αρχαίας ελληνικής. Η διάλεκτος ομιλούνταν κατά τους κλασικούς χρόνους σε μεγάλο μέρος της Πελοποννήσου, στην Κρήτη, στη Ρόδο, στην Μεγάλη Ελλάδα, και σε περιοχές της Μικράς Ασίας.
Λουθηρανικό Βιβλίο Λατρείας
Σήμερα
Το Λουθηρανικό Βιβλίο Λατρείας παραμένει σε χρήση για τριάντα χρόνια. Υπάρχουν δύο λόγοι για αυτήν τη μακροζωία. Το πρώτο είναι το προσεκτικό, μελλοντοσκοπικό, περιεκτικό έργο της Δια-Λουθηρανικής Επιτροπής Λατρείας και των τεσσάρων υποεπιτροπών. Το δεύτερο είναι η προσεκτική δουλειά που έκανε το προσωπικό του Εκδοτικού Οίκου του Άουγκσμπουργκ στην επιλογή και τη δοκιμή του υλικού με το οποίο κατασκευάστηκε το βιβλίο. Τα βιβλία δεν έχουν φθαρεί.
Δωρική διάλεκτος
Μορφές
Η Δωρική διάλεκτος ήταν η πιο εκτεταμένη από τις αρχαιοελληνικές διαλέκτους, καθώς ομιλούνταν στην Ήπειρο, τη δυτική Στερεά Ελλάδα, την Πελοπόννησο, την Κρήτη και σε ορισμένα νησιά του νοτίου Αιγαίου. Λόγω της εκτεταμένης διασποράς της υπήρχαν πολλές τοπικές παραλλαγές της και για τον λόγο αυτό η ταξινόμησή τους ποικίλει. Συχνά χρησιμοποιείται ο όρος Δυτική Ελληνική, ο οποίος περιλαμβάνει δύο συγγενικές υποομάδες, την καθεαυτό Δωρική και τις Βορειοδυτικές διαλέκτους. Στην πρώτη υποομάδα ανήκαν οι διάλεκτοι της Λακωνίας, της Αργολίδας, της Μεσσηνίας, της Κορινθίας και της Κρήτης, ενώ οι Βορειοδυτικές δωρικές διάλεκτοι ομιλούνταν στη Φωκίδα, τη Λοκρίδα, τη Δωρίδα, την Ακαρνανία, την Αιτωλία, την Αχαΐα, την Ηλεία και την Ήπειρο. Αρκετοί επιστήμονες θεωρούν πως δωρική ήταν και η αρχαία μακεδονική γλώσσα.
Λουθηρανικό Βιβλίο Λατρείας
Σήμερα
Ενώ βρίσκεται στην εικοστή έβδομη έκδοση και χρησιμοποιείται ευρέως από τα ELCA και ELCIC, το Λουθηρανικό Βιβίο Λατρείας αντικαταστάθηκε τον Οκτώβριο του 2006 ως ο βασικός πόρος λατρείας απο τα δύο δόγματα με το βιβλίο Ευαγγελική Λουθηρανική Λατρεία. Το νέο βιβλίο προορίζεται να αντανακλά τις μεταβαλλόμενες δημογραφικές παραστάσεις των εκκλησιών και τις επακόλουθες αλλαγές στη γλώσσα και την τελετουργική πρακτική.
Δωρική διάλεκτος
Μορφές
Η διάκριση αυτή όμως θεωρείται από πολλούς γλωσσολόγους ως εσφαλμένη, καθώς οι διαφορές των Βορειοδυτικών διαλέκτων από τις "κλασικές" Δωρικές εντοπίζονται μόνο στην δοτική πληθυντικού των τριτόκλιτων ονομάτων σε -οις αντί για την κατάληξη -σι και στην χρήση του αρχαιότερου τύπου της πρόθεσης ἐν με αιτιατική αντί του εξελιγμένου τύπου εἰς (<ἐνς <ἐν). Φαίνεται πως η μετακίνηση Δωριέων από τη δυτική Στερεά Ελλάδα στην Πελοπόννησο είχε ως αποτέλεσμα τη μικρή διαφοροποίηση των δωρικών διαλέκτων των δύο αυτών περιοχών, ως αποτέλεσμα της διαφορετικής τους εξέλιξης. Σε κάθε περίπτωση υπάρχει σήμερα η τάση να μην γίνεται διαχωρισμός των Βορειοδυτικών διαλέκτων και να θεωρούνται "γνήσιες" Δωρικές.
Λουθηρανικό Βιβλίο Λατρείας
Παραπομπές
Κατηγορία:Χριστιανικά κείμενα Κατηγορία:Λουθηρανισμός Κατηγορία:Εκκλησιαστική υμνολογία
Δωρική διάλεκτος
Χαρακτηριστικά
Κύριο χαρακτηριστικό της Δωρικής είναι οι αρχαϊσμοί, η διατήρηση δηλαδή τύπων, οι οποίοι στην Αττική διάλεκτο είχαν ήδη μετεξελιχθεί. Οι πληροφορίες που αντλούμε για τη μυκηναϊκή ελληνική από τις πινακίδες της Γραμμικής Β μάς δείχνουν ότι ορισμένες γλωσσικές μεταβολές, οι οποίες δε συνέβησαν στη Δωρική, είχαν ήδη επέλθει στη μυκηναϊκή, κάτι που σημαίνει ότι η Δωρική συνυπήρχε χρονικά παράλληλα με τη μυκηναϊκή (14ο-13ο αι. π.Χ.). Η Δωρική διάλεκτος θεωρείται η πιο συντηρητική διάλεκτος της αρχαίας Ελληνικής .Η δωρική διάλεκτος πιστεύεται ότι είχε αρχίσει να δέχεται την επίδραση της αττικής διαλέκτου τουλάχιστον το 380 π.Χ., όταν στους δελφούς συναντάμε τον αττικό τύπο ἱερός, αντί του δωρικού τύπου ἱαρός, ενώ λίγο αργότερα (343 π.Χ., Δελφοί) χρησιμοποιείται ο τύπος εἴκοσι, αντί του δωρικού Fίκατι. Η δωρική διάλεκτος, αν και δεν υπήρξε ο κορμός της αττικής κοινής, συμμετείχε στον σχηματισμό της , συνεισφέροντας λεξιλογικά στοιχεία.
Γραμματεία
Σε Δωρική διάλεκτο έγραφαν οι χορικοί ποιητές Πίνδαρος, Βακχυλίδης ,Στησίχορος, Ανακρέων, Ίβυκος και Αλκμάν. Σε αυτήν επίσης γράφονταν τα χορικά των αρχαίων τραγωδιών. Σε Δωρική διάλεκτο έγραψε και ο Τυρταίος τα εμβατήριά του. Απλοποιημένη μορφή της Δωρικής με λιγότερους αρχαϊσμούς ήταν και η διάλεκτος των Συρακουσίων κωμωδιογράφων Επίχαρμου και Σώφρονος. Οι αλεξανδρινοί ποιητές Καλλίμαχος και Θεόκριτος έγραφαν επίσης σε (τεχνητή) Δωρική. Η χορική ποίηση πρωτάνθισε στη Σπάρτη, και δη στην δωρική διάλεκτο.
Εξέλιξη
Η Τσακωνική διάλεκτος, η οποία έχει επιβιώσει ως τις μέρες μας, θεωρείται ότι ανάγεται στη δωρίζουσα ζώνη της Κοινής. Ομιλείται στα νότια χωριά της επαρχίας Κυνουρίας του νομού Αρκαδίας. Τα χωριά αυτά είναι: Τυρός, Αγιος Ανδρέας, Λεωνίδιο, Πραστός, Μέλανα, Βασκίνα. Η ονομασία της περιοχής είναι Τσακωνιά. Η τσακωνική διάλεκτος, λόγω των χαρακτηριστικών της που μοιάζουν με της δωρικής, αλλά και λόγω της κοντινής γεωγραφικής θέσης που έχει η Τσακωνιά με τις περιοχές που ομιλείτο η Δωρική, θεωρείται άμεσος απόγονος της Δωρικής διαλέκτου.
Φωνήεντα
α) Στις καταλήξεις αξ -ακος : Νάρθᾱξ, Μύρμᾱξ, σκώλᾱξ= Νάρθηξ, Μύρμηξ, Σκώληξ.
γ) Στα ουσιαστικά σε -ανα: Γαλάνᾱ, σελάνᾱ, σκανά = Γαλήνη, σελήνη, σκηνή.
δ) Σε όλη την κλίση των συνηρημένων ρημάτων σε αω-ω και των παραγόντων τους: Τιμᾱσω, ἐτίμᾱσα, τίμᾱμα, ἐμνᾱσθαν,              μνᾶμα= Τιμήσω, ἐτίμησα, τίμημα, ἐμνήσθην, μνῆμα
ε) Στην χρονική αύξηση των ρημάτων που ξεκινούν με -α : ἄκουσα = αττ. ἤκουσα.
στ) Στις καταλήξεις της α' κλίσεως: ὁ πολίτᾱς, ὁ μαχᾱτάς, τᾶς θαλάσσᾱς, τᾶς Μώσᾱς, ἁ μεγάλᾱ δίκᾱ, ἁ πολλά τιμά = ὁ πολίτης, ὁ μαχητής, τῆς θαλάσσης, τῆς Μούσης, ἡ μεγάλη δίκη, ἡ πολλή τιμή.
2. Συναίρεση του ae> η (ē) αντί του αττικού ᾱ.
3. Τροπή των eo, ea > ιο, ια.
4. Ορισμένες Δωρικές διάλεκτοι (οι «αυστηρές Δωρικές«) έχουν η, ω (ē, ō) για τις »ψευδοδιφθόγγους» της Αττικής ει, ου. Από δευτερεσυναίρεση και αντέκταση με πρώτο σύμφωνο βραχύ ĕ ή ŏ προκύπτειύον μακρό ē, ō (η, ω) αντί των αττικών ει, ου. Γνωστά παραδείγματα είναι η γενική ενικού σε -ω αντί του αττικού -ου, αιτιατική πληθυντικού σε -ως αντί αττικού -ους και απαρέμφατο σε -ην αντί αττικού -ειν. ( από αρχικό τύπο -εεν). Ένα άλλο παράδειγμα αποτελεί ο σχηματισμός μέσω συναίρεσης του αρχικού τύπου *trees σε τρῆς, αντί του ιωνικού τρεῖς. (ΠΙΕ *treyes > ΠΕ> *trehes> trees> τρῆς / τρεῖς).
5. Βραχύ ᾰ αντί αττικού ε σε ορισμένες λέξεις: ἱαρός (αντί ἱερός ), Ἄρταμις (αντί Ἄρτεμις ), γα (αντί γε ).
6. Η διατήρηση του πρωτοελληνικού και πρωτοϊνδοευρωπαϊκού Δίγαμμα F, το οποίο σιγήθηκε νωρίς στην αττική διάλεκτο, ωστόσο στην δωρική διετηρήθη μέχρι και τον 4ο αιώνα. Μερικά παραδείγματα αποτελούν τα : Fίκατι (είκοσι), Fέργον, νέFος.
7. Συνάιρεση -αω = ᾶ αντί ῶ : δραχμάων < δραχμᾶν, τάων < τᾶν για τους αττικούς τύπους : δραχμῶν, (αὐ)τῶν.
Δείγματα κειμένων Δωρικής διαλέκτου
Θιοί.
έ κ᾽ ἄγῃ, καταδικακσάτω τῶ ἐλευθέρ-
ω δέκα στατῆρανς, τω δώλω πέντ-
ε, ὅτι ἄγει καὶ δικακσάτω λαγάσαι
ἐν ταῖς τρισὶ ἀμέραις. αἰ [δέ] κα
μὴ [λαγ]άσει, καταδικαδδέτω τῶ μὲν
ἐλευθέρω στατῆρα, τῶ δώλω [δα]ρκν-
γάσει· τῶ δὲ κρόνω τὸν δι[κ]αστ-
Αμιτάμπ Μπατσάν
Στη διάρκεια της καριέρας του κέρδισε αναρίθμητα βραβεία και τιμές, ενώ κατέχει ακόμα το ρεκόρ του ηθοποιού με τις περισσότερες υποψηφιότητες για βραβείο Ά' Ανδρικού Ρόλου στα βραβεία Filmfare. Εκτός από ηθοποιός έχει εργαστεί σαν τραγουδιστής πλεϊμπάκ, παραγωγός και τηλεπαρουσιαστής. Υπήρξε εκλεγμένο μέλος του Ινδικού κοινοβουλίου από το 1984 έως το 1987. Είναι παντρεμένος με την ηθοποιό Τζάγια Μπαντούρι και έχει δύο παιδιά. Ο γιος του Αμπισέκ Μπατσάν είναι επίσης γνωστός ηθοποιός και παντρεμένος με την πρώην Μις Κόσμος και δημοφιλέστερη ηθοποιό του Μπόλιγουντ, Εσβάρια Ράι.
Δωρική διάλεκτος
Δείγματα κειμένων Δωρικής διαλέκτου
μὴ ἄγεν, τὸν δικαστὰν ὀμνύντ-
α κρ[ί]νεν αἰ μὴ ἀποπωνίοι μαῖτυς.
Αμιτάμπ Μπατσάν
Βιογραφία
Η μητέρα του αγαπούσε πολύ το θέατρο και τον παρότρυνε να ασχοληθεί με την υποκριτική. Αφού ολοκλήρωσε τις σπουδές του σε Αλαχαμπάντ και Νέο Δελχί, είναι κάτοχος διπλού μάστερ στις τέχνες και μπάτσελορ στις θετικές επιστήμες, εργάστηκε για ένα μικρό διάστημα σαν πράκτορας μεταφορών στην Καλκούτα. Σε ηλικία 27 ετών έκανε το κινηματογραφικό του ντεμπούτο και λίγα χρόνια αργότερα έγινε ένας από τους διασημότερους ηθοποιούς του Μπόλιγουντ.
Δωρική διάλεκτος
Δείγματα κειμένων Δωρικής διαλέκτου
αἰ δέ κα μωλῇ ὁ μὲν ἐλεύθε[ρ̣]ον
Αμιτάμπ Μπατσάν
Εξωτερικοί σύνδεσμοι
Κατηγορία:Ινδοί ηθοποιοί
Δωρική διάλεκτος
Δείγματα κειμένων Δωρικής διαλέκτου
ὁ δ[ὲ δ]ῶλον, κάρτονανς ἤμην
[ὅττο]ι κ᾽ ἐλεύθερον ἀποπωνίων
τι. αἰ δέ κ᾽ ἀνπὶ δώλῳ μωλίωντι
πωνίοντες Fὸν Fεκάτερος ἤμ-
ην, αἰ μέν κα μαῖτυς ἀποπωνῇ, κ-
ατὰ τὸν μαίτυρα δικάδδεν, αἰ
δέ κ᾽ ἢ ἀνποτέροις ἀποπωνίωντι
ἢ μηδατέρῳ, τὸν δικαστὰν ὀ-
μνύντα κρίνεν. Ἠ δέ κα νικαθῇ ὁ
ἔκων, [τ]ὸμ μὲν ἐλεύθερον λαγ-
λ[ον] ἐς κῆρανς ἀποδόμην· αἰ δέ
κα μὴ λογάσει ἢ μὴ ἀποδῷ, δικακ-
σάτω νικῆν τῶ μὲν ἐλευθέρω
πεντήκοντα στατῆρανς καὶ σ-
τατῆρα τᾶς ἀμέρας Fεκάστ-
ας, πρίν κα λαγάσει, τῶ δὲ δώλω
δέκα στατῆρανς καὶ δαρκνὰν
τὰς ἀμέρας Fεκάστας, πρίν κ᾽ ἀ-
ποδῶι ἐς κῆρανς. ἠ δέ κα καταδι-
πλίον δὲ μή· τῶ δὲ κρόνω τὸν δι-
καστὰν ὀμνύντα κρίνεν. αἰ δέ
κα ναεύῃ ὁ δῶλος ὧ κα νικαθῆ-
ι, καλίων ἀντὶ μαιτύρων δυῶν δ-
ρομέων ἐλευθέρων ἀποδεικσάτ-
ω ἐπὶ τῷ ναῷ ὁπῆ κα ναεύηι ἢ α-
ὐτὸς ἢ ἄλος πρὸ τούτω· αἰ δέ
κα μὴ καλῆι ἢ μὴ δείκσει, κατισ-
[τάτ]ω τὰ ἐ[γ̣ρα]μένα, αἰ δέ κα μηδ᾽
αὐτὸν ἀποδῶι ἐν τῶι ἐνιαυτῶι,
τὰνς ἁπλόονς τ[ι]μὰνς ἐπικατ-
αστασεῖ. ― αἰ δέ κ᾽ ἀποθάνηι μ-
όον τιμὰν κατ(α)στασεῖ. ― αἰ δ-
έ κα κοσ̣[μ]ίων ἄγηι ἢ κοσμίοντο-
ς ἄλλος, ἢ κ᾽ ἀποστᾶι, μωλῆν, καἴ κ-
α νικαθῆι, κατιστάμην ἀπ᾽ [ἇ]ς
[ἀμέρα]ς ἄγαγε τὰ ἐγραμένα. ―
[τὸ̣]ν δὲ νενικαμένο[ν] κα[ὶ τὸν κα-]
τακείμενον ἄγοντι ἄπατον
ἤμην.
Ηυιοῦ ΤλασίαFo Μενεκράτεος τόδε σᾶμα, Ὀιανθέος γενεάν• τόδε δ' αὐτῷ δᾶμος ἐποίει• ἦς γὰρ πρόξενFoς δάμου φίλος • ἀλλ' ἐνὶ πόντῳ ὢλετο, δαμόσιον δὲ κακὸν ῥό[θιον πόρε κῦμα] Πραξιμένες δ' αὐτῷ γ[αία]ς ἀπὸ πατρίδος ἐνθῶν σὺν δάμῳ τόδε σᾶμα κασιγνήτοιο πονήθη
Περαιτέρω πηγές
Κατηγορία:Ελληνικές γλώσσες Κατηγορία:Διάλεκτοι της αρχαίας ελληνικής Κατηγορία:Γλώσσες της αρχαίας Ανατολίας
Αγία Βαρβάρα Λέσβου
Η Αγία Βαρβάρα είναι οικισμός της Λέσβου. Διοικητικά υπάγεται στην τοπική κοινότητα Πλαγιάς, της δημοτικής ενότητας (πρώην δήμου) Πλωμαρίου, του δήμου Μυτιλήνης, της περιφερειακής ενότητας (τέως νομού) Λέσβου, στην περιφέρεια Βορείου Αιγαίου, σύμφωνα με το πρόγραμμα Καλλικράτης, καθώς και των μεταβολών που ακολούθησαν αυτό το πρόγραμμα. Πριν το σχέδιο Καποδίστριας και το πρόγραμμα Καλλικράτης, ανήκε στην επαρχία Μυτιλήνης του νομού Λέσβου, στο γεωγραφικό διαμέρισμα Νήσων Αιγαίου.
Γεωγραφία
Η Αγία Βαρβάρα είναι παράλιος οικισμός στο νότιο τμήμα της Λέσβου. Βρίσκεται ανατολικά του Πλωμαρίου, σε μέσο σταθμικό υψόμετρο 5. Απέχει περίπου 38 χλμ. ΝΔ. της Μυτιλήνης.
Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1981 και προσαρτήθηκε στην κοινότητα Πλαγιάς της Λέσβου. Με το ΦΕΚ 244Α - 04/12/1997 αποσπάστηκε από την κοινότητα Πλαγιάς και προσαρτήθηκε στον δήμο Πλωμαρίου. Με το ΦΕΚ 87Α - 07/06/2010 αποσπάστηκε από τον δήμο Πλωμαρίου και προσαρτήθηκε στον δήμο Λέσβου. Με το ΦΕΚ 43Α - 09/03/2019 αποσπάστηκε από τον δήμο Λέσβου και προσαρτήθηκε στον δήμο Μυτιλήνης.
Πηγές
Κατηγορία:Χωριά της Λέσβου Κατηγορία:Δήμος Μυτιλήνης
Εκτροπή
Γενικά ο όρος εκτροπή σημαίνει η όποια απομάκρυνση από κανονική κατεύθυνση. Η μικρή διαφορά με τον συνώνυμο όρο απόκλιση είναι ότι η εκτροπή δεν είναι πάντα εκ των προτέρων υπολογίσιμη, εκτός εκείνης στην οπτική. Γενικά χρησιμοποιείται ο όρος αυτός στη κυκλοφορία οχημάτων (εκτροπή οδού), στη ροή υδατος ή κοίτης ποταμού (εκτροπή Αχελώου) αλλά και σε παρέκβαση ομιλίας (απρεπείς εκφράσεις).
Πιέτρο Πολάνι
Ο Πιέτρο Πολάνι (1098 - 1148) ήταν ο 36ος Δόγης της Βενετίας (1130 - 1148). Ο Πιέτρο Πολάνι εξελέγη Δόγης της Βενετίας παρά τις έντονες διαμαρτυρίες των μεγάλων αριστοκρατικών οικογενειών της πόλης όπως ο Οίκος των Ντάντολο. Η κατηγορία των αντιπάλων του ήταν ότι με τον γάμο του με την Αδελάσα Μιτσιέλ, κόρη του προηγούμενου δόγη Ντομένικο Μιτσιέλ προσπαθούσε να μετατρέψει την Δημοκρατία της Βενετίας σε κληρονομική εξουσία.
Το Συμβούλιο των Σοφών
Την περίοδο του Πιέτρο Πολάνι σημειώθηκε έντονη παρακμή και ακολούθησαν μεγάλες απειλές για την Βενετία. Την τριετία 1133 - 1135 η Ουγγαρία κυρίευσε σημαντικές βάσεις της Δημοκρατίας στις Δαλματικές ακτές όπως : Σίμπενικ, Τρογκίρ και Σπλιτ. Η Πάντοβα προσπάθησε να επεκτείνει την ζώνη της σε βάρος της Βενετίας (1141) και έσπασε από τους Βενετσιάνους το μονοπώλιο στο εμπόριο αλατιού που είχαν μέχρι τότε. Η Ανκόνα στα νότια έκανε επίσης επέκταση της δικής της ζώνης σε βάρος της Βενετίας. Οι απειλές αυτές και ο κίνδυνος διάλυσης της Δημοκρατίας οδήγησαν τους Βενετσιάνους στην δημιουργία του "Συμβουλίου των Σοφών" με στόχο να συμβουλεύσει τον δόγη, στο Συμβούλιο μετείχαν μέλη της ανώτερης αριστοκρατίας όπως τραπεζίτες και έμποροι. Τους επόμενους αιώνες το "Συμβούλιο των Σοφών" θα αποκτήσει μεγάλες εξουσίες και θα μετατρέψει το πολίτευμα σε ολιγαρχία περιορίζοντας τις εξουσίες του δόγη. Η πρώτη απόφαση του Συμβουλίου με την σύμφωνη γνώμη του Πιέτρο Πολάνι ήταν η απουσία της Βενετίας από την Β΄ Σταυροφορία.
Συμμαχία με το Βυζάντιο
thumb|right|150px|Τα σύμβολα του δόγη Πιέτρο Πολάνι Η Βενετία έστρεψε τις δραστηριότητες της στην Ανατολική Μεσόγειο, υποστήριξε την Βυζαντινή Αυτοκρατορία που δέχτηκε Νορμανδική επίθεση από τον Ρογήρο Β΄ της Σικελίας. Τα περισσότερα μέλη της αριστοκρατίας με πρωταγωνιστή τον πατριάρχη Ενρίκο Ντάντολο αντιτάχθηκαν σφοδρά στην απόφαση αυτή δηλώνοντας ότι δεν πρέπει η Βενετία να συμμαχήσει με το σχισματικό Ορθόδοξο Βυζάντιο. Ο αφορισμός του πάπα στην συνέχεια δεν στάθηκε ούτε αυτός ικανός να απαρνηθεί τα μεγάλα εμπορικά προνόμια που κέρδισε η Βενετία σε νησιά όπως η Κρήτη, η Κύπρος, η Ρόδος και η Χίος χάρη στην συμμαχία της με την Βυζαντινή Αυτοκρατορία. Ο Πιέτρο Πολάνι διοικούσε τον Βενετσιάνικο στόλο εναντίον των Νορμανδών αλλά αρρώστησε βαριά και επέστρεψε στην Βενετία όπου και πέθανε. Ο στόλος του νίκησε χωρίς τον ίδιο στο Ακρωτήριο Ταίναρο τον Γεώργιο της Αντιόχειας (1148). Ο Πιέτρο Πολάνι τάφηκε στο μοναστήρι του Αγίου Κυπριανού στο Μουράνο.
Δείτε επίσης
Κατηγορία:Ιταλοί του 12ου αιώνα Κατηγορία:Δόγηδες της Βενετίας του 12ου αιώνα
PlayStation 3
Το PlayStation 3 (συντομογραφία: PS3, ιαπωνικά: プレイステーション3-, Χέπμπορν: Pureisuteshon Suri 3) είναι κονσόλα παιχνιδιών της Sony, η τρίτη κονσόλα της σειράς PlayStation. Πρόγονος της είναι το PlayStation 2, που σταμάτησε να παράγεται το 2013, και απόγονος το PlayStation 4, που κυκλοφόρησε για πρώτη φορά το 2013.
Το PS3 υπήρχε στην αγορά της Νέας Ζηλανδίας μέχρι το τέταρτο τρίμηνο του 2015 όπου και σταμάτησε.
Από το 2014 οι τίτλοι μεγαλύτερων εταιριών ανάπτυξης επικεντρώθηκαν περισσότερο στις κονσόλες 8ης γενιάς με αποτέλεσμα να γίνεται κυκλοφορία παιχνιδιών μικρότερης κλίμακας και τα παλαιότερα βιντεοπαιχνίδια να πωλούνται ως "Essentials". Στις 29 Μαΐου του 2017, η παραγωγή της κονσόλας στην Ιαπωνία σταμάτησε. Το Playstation 3 αποτελεί ακόμα μια σημαντικά ενεργή κονσόλα, πράγμα που αποδείχτηκε μετά το πρόσφατο update που πραγματοποιήθηκε τον Νοέμβριο του 2017.
Ιστορία
Η πρώτη εμφάνιση του PlayStation 3 έγινε στην διοργάνωση της E3, το 2005 μια χρονιά που θα κυκλοφορούσε το Xbox 360 το ερχόμενο φθινόπωρο. Οι ιδιαιτερότητες που είχαν πρωτακουστεί ήταν πολλές, όπως η μέθοδος Sixaxis, με την οποία ο παίκτης μπορούσε να κινήσει αντικείμενα ή τον χαρακτήρα του παιχνιδιού με κινήσεις και όχι με το πάτημα των κουμπιών του χειριστηρίου, η χρήση παιχνιδιών του PlayStation 2 στην νεότερη κονσόλα και το εξελιγμένο λογισμικό του.
μικρογραφία|δεξιά|Το PlayStation SuperSlim. Ως επίσημη κυκλοφορία του είναι η 11η Νοεμβρίου του 2006 και τα πρώτα αντίγραφα ήδη είχαν πουληθεί στην Ιαπωνία και οι προβλέψεις για την Sony ήταν πολύ αισιόδοξες. Η πρώτη έκδοση ήταν το Playstation 3 Classic, με χωρητικότητα 20, 40, 60 και 80 GB και τον αρχικό, παχύ σχεδιασμό. Σε παγκόσμιο επίπεδο και με τους κύριους ανταγωνιστές του να έχουν μεγάλες πωλήσεις, το "κίνητρο" των ιδιαιτεροτήτων έγινε μειονέκτημα ως προς την τιμή απόκτησης του (599 ευρώ). Το 2009 παρουσίασε το PS3 Slim μια λεπτότερη και αναβαθμισμένη έκδοση με την προσθήκη του PlayStation Plus και την πλήρη απομάκρυνση του YLOD (Yellow Ring of Death). Τον Σεπτέμβριο του 2012, η Sony παρουσίασε την τρίτη έκδοση του Playstation 3, το Playstation 3 Super Slim, με σκληρό δίσκο χωρητικότητας 250 GB και 500 GB (το 250 GB δεν είναι διαθέσιμο σε περιοχές PAL). Επίσης υπάρχει και σε 12 GB (flash memory) όπου είναι διαθέσιμο μόνο σε περιοχές PAL. Το PS3 Super Slim είναι 25% μικρότερο και 20% ελαφρύτερο από την δεύτερη έκδοση του PS3. Στην παραγωγή όμως είναι διαθέσιμα μόνο τα Super Slim μοντέλα.
Περιφερειακά
Τα περιφερειακά του PlayStation 3 περιλαμβάνουν τα τηλεχειριστήρια Sony Dualshock 3 Sixaxis (έξι αξόνων), που διαθέτει δύο μοτέρ δόνησης, τα τηλεχειριστήρια Sony PS3 Move Controller, οι συσκευές Sony PS3 Web Eye Camera Move Sensor, καθώς και άλλα τηλεχειριστήρια κατασκευασμένα από άλλες εταιρείες. Υπάρχει σκληρός δίσκος με μέγεθος 250 GB. Επιπλέον, το PlayStation 3 είναι συμβατό με blu-ray.
Από τον Ιούλιο του 2014, μπορεί να χρησιμοποιηθεί και το χειριστήριο DualShock 4 είτε με καλώδιο USB, είτε χωρίς. Διαθέτει μεγαλύτερη ισχύ μπαταρίας σε σύγκριση με το DualShock 3.
Λειτουργίες
To PlayStation 3 διαθέτει οδηγό Blu-Ray με δυνατότητα ανάγνωσης Blu-ray Disc, DVD ROM και CD-ROM. Ακόμη, έχει σχεδιαστεί να εμφανίζει εικόνα υψηλής ανάλυσης μέχρι και 1080p (Full High Definition). Τέλος, μπορεί να συνδεθεί με το PlayStation Network. Από τον Νοέμβριο του 2016 με το update 4.81, έγινε αναβάθμιση λογισμικού της κονσόλας, με την οποία δίνεται η δυνατότητα για λήψη εικόνας υψηλής ευκρίνειας σε όλα τα βιντεοπαιχνίδια, αποκλειστικό πρόγραμμα του YouTube για το PS3, χρήση του προγράμματος Netflix, που δίνει την δυνατότητα για κατέβασμα ταινιών, και επιπλέον υλικό.
Επιπλέον, υπάρχει η δυνατότητα αυτόματου καθαρισμού του εσωτερικού συστήματος της κονσόλας ή και επιπλέον προβλημάτων χωρίς την παρέμβαση τεχνικού, οι οποίες μπορούν να αναζητηθούν στο διαδίκτυο.
Playstation Network
Στο PlayStation Network υπάρχουν διάφορες εφαρμογές που μπορείς να αγοράσεις και να κατεβάσεις όπως θέματα, demo παιχνίδια, PSone Classics, PS2 Classics, εφαρμογές, αναβαθμίσεις για παιχνίδια και άλλα πολλά.
Εξωτερικοί σύνδεσμοι
Κατηγορία:PlayStation 3 Κατηγορία:Κονσόλες βιντεοπαιχνιδιών έβδομης γενιάς Κατηγορία:Κονσόλες της Sony Κατηγορία:Καταργημένα προϊόντα
Freerunning
Το Freerunning είναι η τέχνη της ελεύθερης σωματικής έκφρασης, χωρίς περιορισμούς και όρια. Αποσκοπεί στην ομορφιά, τη χάρη, και την ομαλότητα της κίνησης. Ο free-runner προπονείται ώστε να μπορεί να κινείται ελεύθερα στο περιβάλλον, αστικό ή μη, και να μπορεί να εκφράζει τον εαυτό μέσω της διάδρασης με τα διάφορα αντικείμενα του χώρου. Ο ιδρυτής και δημιουργός του Freerun' είναι ο Sébastien Foucan.
Όρος του Freerunning
Ο όρος "Free-Running" επινοήθηκε από τον Γκιγιόμ Πελετιέ (Guillaume Pelletier), ένα από τα άτομα που συμμετείχαν στην παραγωγή του ντοκιμαντέρ Jump London, το 2003. Αρχικά, προοριζόταν για μια πιο διεθνή έκδοση του Parkour, μιας και τα Αγγλικά είναι πιο διαδεδομένη γλώσσα, και ο Πελετιέ θεωρούσε ότι το όνομα "Free-Running" αποτελούσε ακριβή μετάφραση της λέξης "Parkour". Έτσι, και οι δύο αυτοί όροι χρησιμοποιούνταν εναλλακτικά στο Jump London.
Ωστόσο, η άποψη του Σεμπαστιάν Φουκάν (Sébastien Foucan) για το Parkour απέκλινε από αυτή του Νταβίντ Μπελ (David Belle). Έτσι, η κοινότητα άρχισε να αναφέρεται στην έκδοση του Φουκάν ως "Free-Running", και κράτησαν το όνομα Parkour για τον ορισμό του Μπελ.
Σύμφωνα με τον Φουκάν, το Freerunning δεν έχει να κάνει με την ομορφιά αλλά με το να νιώθεις συνδεδεμένος με το περιβάλλον σου. Βαθιά επηρεασμένη από τις πολεμικές τέχνες, η φιλοσοφία που κρύβει ορίζει την σύνδεση του σώματος με το πνεύμα και το περιβάλλον. Μπορεί να συγκριθεί με την κίνηση των ζώων η την ρευστή κίνηση του νερού.
Vaults
Dash Vault: Το Dash Vault συνεπάγεται τρέξιμο προς ένα τοίχο ή κάποιο κάγκελο περίπου στο ύψος της μέσης και του στήθους, τα πόδια περνάνε πρώτα πάνω από το εμπόδιο και ακολουθούν τα χέρια τα οποία τοποθετούνται την τελευταία στιγμή για να ολοκληρωθεί το πέρασμα. Αυτό το πέρασμα είναι για καταστάσεις στις οποίες χρειάζεται να ξεπεράσoυμε ένα εμπόδιο με επιπλέον απόσταση από την άλλη πλευρά του αντικειμένου, μαζί με το γεγονός ότι προσφέρει μια πιο ακριβής προσγείωση εφόσον μπορούμε και βλέπουμε τα πόδια μας.
Gate Vault: Το Gate Vault χρησιμοποιείται για να περάσουμε πάνω από ένα αντικείμενο που είναι αρκετά ψηλό και δεν μπορεί να ξεπεραστεί με κάποιο άλλο πιο συνηθισμένο πέρασμα, πύλες και φράκτες με συρμάτινο πλέγμα είναι καλά παραδείγματα τέτοιου είδους εμποδίων. Ένα πλεονέκτημα είναι ότι ο τρόπος με τον οποίο κατεβαίνουν τα πόδια σας για να πλησιάσουν το έδαφος, οδηγεί σε μικρότερο κραδασμό κατά την προσγείωση, καθώς έχετε ένα κράτημα στη πλευρά του εμποδίου. Το Gate Vault μπορεί επίσης να χρησιμοποιηθεί για ένα χαμηλό εμπόδιο που έχει όμως αρκετό βάθος από την άλλη πλευρά, βοηθώντας έτσι να έχετε μια καλύτερη προσγείωση.
Reverse Vault: Το Reverse Vault μπορεί να γίνει μια πολύ χρήσιμη τεχνική όταν χρειάζεται να προσεγγίσουμε κάποιο κάγκελο από τέτοια γωνία όπου ένα κλασσικό πέρασμα με δύο χέρια δεν θα ήταν αποτελεσματικό, μπορεί να χρησιμοποιηθεί επίσης μετά την έξοδο μας από κάποιο άλλο πέρασμα ως συνδυασμός βοηθώντας έτσι να διατηρήσουμε την ρευστότητα στην κίνησή μας για το επόμενο εμπόδιο ιδίως όταν έχουμε προσγειωθεί σε περίεργη γωνία με το εμπόδιο που ακολουθεί.
Εξωτερικοί σύνδεσμοι
Κατηγορία:Αθλήματα Κατηγορία:Ατομικά αθλήματα
Freerun
Διδυμίδες
Οι Διδυμίδες (Geminids, GEM) είναι μια βροχή μετεώρων των οποίων η πηγή θεωρείται ο αστεροειδής 3200 Φαέθων, ο οποίος έχει έντονα ελλειπτική τροχιά που τον φέρνει από τη Κύρια Ζώνη Αστεροειδών εσωτερικά της τροχιάς του Ερμή. Έτσι, μαζί με τους Τεταρτίδες, είναι οι μόνες σημαντικές βροχές διαττόντων οι οποίες δεν οφείλονται σε κάποιο κομήτη. Τα μετέωρα κινούνται σχετικά αργά, με περίπου 35 χλμ/s, ενώ το μέγιστο της βροχής παρατηρείται τις 13/14 Δεκεμβρίου όταν σε σκοτεινούς ουρανούς μπορούν να παρατηρηθούν μέχρι και 100 με 120 διάττοντες την ώρα, μπορεί και περισσότεροι, ενώ σε πιο φωτεινούς ουρανούς παρατηρούνται 50 με 60 την ώρα. Οι πρώτοι διάττοντες παρατηρούνται τις 6 Δεκεμβρίου και οι τελευταίοι τις 18 Δεκεμβρίου. Το ακτινοβόλο σημείο τους βρίσκεται, όπως υπονοεί και το όνομά τους, στον αστερισμό των Διδύμων.